Wu (region)

Wu (kinesisk: 吳), som omtrent dekker seg med det som er blitt hetende Jiangnan, er en særpreget kulturregion sør for Yangtzefloden, rundt  Suzhou i provinsen Jiangsu, og såvidt innen i Zhejiang-provinsen i Kina. De to største byene i Wu-regionen i dag er Shanghai og Hangzhou. De fleste innbyggere taler Wu-språket, et kinesisk språk.

Den første staten Wu ble opprettet i siste del av Zhou-dynastiet. Det ble ansett av kineserne i staten Xhou som et fremmed rike. Det ble et meget viktig rike mot slutten av Vår- og høstannalenes periode.

Etter dette var det flere ganger egne Wu-riker.

Byen Suzhou (også kalt Wu) har tradisjonelt vært Wu-rikenes hovedstad. Dialekten i Suzhou betraktes vanligvis som standardformen for wu-språket.

Go-on (呉音), som er en av de japanske uttalene av kanji (sammen med  kan-on, tō-on og kan'yō-on), kommer fra Wu-regionen, derav navnet. 

Kategori:Kinas geografi
Kategori:Jiangsu
Kategori:Zhejiang